
Број: 
Датум: 
Смед. Паланка

  На основу члана 119. став 1. тачка 1. Закона о основама система образовања и васпитања ( '' Службени гласник РС'' број 88/2017, 27/2018-др.закони, 10/2019, 6/2020 и 129/2021),  Школски одбор на седници одржаној дана ____________.године, једногласно је донео следећи

ПРАВИЛНИК О ОРГАНИЗАЦИЈИ И СПРОВОЂЕЊУ ИСПИТА
У ОШ '' ВУК КАРАЏИЋ'' У СМЕД. ПАЛАНЦИ

Опште  одредбе

Члан 1.
  Овим Правилником утврђују се врсте испита, рокови за полагање испита, испитна комисија, организација и начин полагања испита, оцењивање  на испиту, записник о полагању испита и права заштита ученика у вези са полагањем испита у ОШ ''Вук Карсаџић'' у Смед. Паланци ( даље: Школа) у складу са Законом, Законом о основном образовању и васпитању 

Врсте испита  и  рокови  за  полагање

Члан 2.
   Успех  ученика оцењује се на испиту.
   У  Школи се полажу следећи  испити:
· Завршни;
· Разредни,
· Поправни
· Испит из страног језика који ученик није изучавао у Школи;
· Испит по приговору или жалби;
· Испити ученика осмог разреда и осталих којима је по Закону престала обавеза похађања школе, а нису завршили разред
Испити из става 2. овог члана, осим завршног испита, полажу се пред испитном комисијом од три члана од којих су најмање два стручна за предмет.
Испитну комисију образује директор школе.
Ако школа нема потребан број стручних лица за одговарајући предмет ангажује се стручно лице из друге школе

Члан 3.
   Завршни испит полаже ученик након завршеног осмог разреда, по програму који доноси министар.
   Поправни испит  полаже ученик од четвртог до осмог разреда који на крају другог полугодишта има до две недовољне закључне бројчане оцене из обавезних предмета или из једног обавезног предмета и изборног програма други страни језик.
Ученик од четвртог до седмог разреда полаже поправни испит у августовском испитном року, а ученик осмог, односно завршног разреда у јунском и августовском испитном року.
Ученик који полаже поправни испит обавезан је да похађа припремну наставу, коју је школа дужна да организује непосредно пре полагања поправног испита.
Ученик који положи поправни испит завршава разред.
Ученик од четвртог до седмог разреда који на крају другог полугодишта има више од две недовољне закључне бројчане оцене и ученик који не положи поправни испит или не приступи полагању поправног испита понавља разред, у складу са законом.
Ученик осмог, односно завршног разреда који има више од две недовољне закључне бројчане оцене или не положи поправни испит не понавља разред, већ завршава започето образовање и васпитање у истој школи полагањем испита из обавезног предмета, односно изборног програма други страни језик из којег има недовољну оцену, у складу са законом.
Ученик осмог разреда основног образовања и васпитања који положи поправни испит, стиче право да полаже завршни испит у основном образовању и васпитању у прописаним роковима.
Разредни испит полаже ученик који није оцењен из једног или више предмета, изборног програма или активности. 
Ученик може бити неоцењен из обавезног предмета, изборног програма и активности уколико није похађао наставу више од трећине укупног годишњег броја часова тог обавезног предмета, изборног програма и активности и уколико се оцењивањем утврди да није достигао образовне стандарде на основном нивоу.
Ученик који на разредном испиту добије једну или две недовољне оцене, као и ученик који није приступио полагању разредног испита из једног или два обавезна предмета, изборног програма и активности полаже поправни испит.*
Ученик који на разредном испиту добије недовољну оцену из више од два обавезна предмета, укључујући и изборни програм други страни језик, или који не приступи полагању разредног испита из више од два обавезна предмета, изборног програма и активности, понавља разред, у складу са законом.
  Ученик може да полаже испит из страног језика који се није изучавао у школи, по прописаном наставном програму за одређени разред.

   Испит по приговору или жалби  полаже ученик који је поднео приговор на оцену из предмета у току школске године, жалбу на закључну оцену из предмета на крају другог полугодишта и жалбу на испит.

Члан 4.
   Ученик од четвртог до седмог разреда полаже поправни испит у августовском испитном року, а ученик осмог разреда у јунском и августовском испитном року.
   Остали испити могу се полагати у следећим испитним роковима:
· Јунски;
· Августовски
Испитна  комисија

Члан 5.
  Сви испити, осим завршног испита, полажу се пред испитном комисијом од најмање три члана, од којих најмање два по правилу би требала да буду стручна за предмет.
   Испитну Комисију образује директор Школе за сваки испит и сваки испитни рок.
    Уколико Школа нема потребан број стручних лица за одговарајући предмет, директор ће анагжовати стручно лице из друге школе.

Члан 6.
     Уколико је неки од чланова испитне комисије  спречен да присуствује испиту, директор ће  одредити новог члана комисије најкасније до почетка одржавања испита.
    Ако се замена не обезбеди благовремено, изостанак члана комисије констатује се записнички, а директор одређује нови рок за полагање испита.
   Члан испитне комисије на испиту по приговору или жалби на оцену не може бити наставник чија је оцена оспорена или на чији предлог је утврђена закључна оцена. Ако је тај наставник истовремено и одељенски старешина ученика који полаже испит, директор уместо њега за председника Комисије именује другог наставника предметне наставе.
     У састав комисије која је обрзаована у случају поништавња испита не могу бити чланови комисије  чији испит  је поништен.

Члан 7.
    Комисија ради у пуном саставу и присуствује  читавом току испита.
   Комисију за ученике у првом образовном циклусу чине наставник разредне наставе (учитељ) ученика који полаже испит ( председник Комисије) и два наставника разредне наставе, од којих је један испитивач.
   Ако ученик полаже испит из наставног предмета из којег  наставу не изводи наставник разредне наставе, уместо једног наставника разредне наставе, за члана Комисије именује се  наставник који изводи наставу из тог наставног предмета и тада је тај наставник испитивач.
   Комисију за ученике у другом обрзовном циклусу чине одељенски старешина ученика који полаже испит ( председник Комисије) и  два наставника предметне наставе, од којих је један испитивач. Најмање два члана би требала да буду стручна за предмет из којег се испит полаже.

Члан 8.

   Оцена Комисије је коначна.
   О току и резултату полагања испита Комисија води записник на прописнаом обрасцу за сваког ученика посебно.
   Један образац може се употребити за полагање испита из више предмета.
   Записник потписују сви чланови Комисије.

Организација и начин полагања испита

Члан 9.
    За ученике упућене на разредни и поправни испит, школа организује припремну наставу која траје најмање пет дана.
   Ученик није обавезан да похађа припремну наставу.
   За ученике са сметњама у развоју и инвалидитету осварује се додатна подршка у складу са индивидуалним образовним планом.
   Школа је дужна да организује припрему ученика за полагање завршног испита током другог полугодишта осмог разреда, а десет дана пре полагања испита најмање два часа дневно.
   Распоред похађања припремне наставе утврђује директор школе. Распоред се објављује на огласној табли школе.
Члан 10.
   Ученик може да приступи полагању испита, уколико је претходно поднео пријаву за полагање испита.
   Ученик који је уредно пријавио испит, али из оправданих разлога не приступи полагању и који поднесе доказ о немогућности полагања испита, директор Школе, на њего захтев може одобрити полагање испита ван утврђених рокова.

Члан 11.
    Пре полагања испита, ученик се од стране чланова испитне комисије упознаје са правима и обавезама за време полагања испита.
   Уколико се испит састоји из писменог и усменог дела испита, прво се полаже писмени део.
   Писмени део траје један школски час.
   Приликом полагања писменог дела испита  није дозвољено коришћење помоћне литературе.
   Ученик не сме да напусти просторију у којој  се обавља писмени испит без одборења испитне комисије, не  сме да користи мобилни телефон, електронски уређај или друга средства којима се омета споровђење испита.
    У току дана ученик може да ради писмени део испита смао из једног предмета.
Члан 12.
   Усмени део испита полаже се извлачењем испитних листића.
   Испитни листић садржи најмање три испитна питања и траје један школски час.
   Испитна комисија припрема испитна питања тако да се испитним питањима обухвати целокупно градиво наставног предмета.
   По извлачењу испитног листића, ученик има право да на чистом папиру сачини концепт одговора на постављена питања, који ће му послужити приликом давања одговора.
   Време за прављење концепта може да траје највише 15 минута.

Члан 13.
     Пре него што почне да одговара, ученик може да замени испитни листић, али само једном у току полагања овог дела испита из једног предмета. 
   Замена испитног листића утиче на оцену на  испиту и то се констатује у записнику.  

Члан 14.
   Ако ученик има веће сметње у говору или друге сметње које га ометају у давању усмених одговора на постављена питања, Комисија може да му дозволи да испит у целини полаже писмено.
   Комисија ће начин полагања било ког дела испита прилагодити и ученику који има сметње које га ометају да испит полаже на један или други начин.



Члан 15.
   Ученик се може удаљити са испита уколико користи мобилни телефон, електорнски уређај или друга средства, недолично се понаша према члановима испитне комисије или ремети ток испита.
   Испитна комисија уноси у записник о полагању испита напомену да је ученик удањен са испита, уз навођење разлога за удаљење.
   Ученик који је удаљен са испита из разлога прописаним ставом 1. овог члана Правилника оцењује се негативном оценом

Оцењивање на испиту

Члан 16.
   Чланови испитне комисије утврђују оцену већином гласова на предлог испитивача.
   Оцена комисије на испиту у целини треба да се изведе узимајући у обзир добијене оцене на оба дела испита.
   Оцену са краћим образложењем кандидату саопштава председник Комисије.

Члан 17.
   Испит је положио кандидат који је добио оцену ''довољан'' ( 2 ) до ''одличан''  (5 ) а ученик који је добио оцену ''недовољан'' ( 1 ) није положио испит.
   Оцена ''недовољан ''( 1 ) уписаће се у записник о полагању испита у случају да кандидат не поседује потребна знања, односно вештине на задовољавајућем нивоу.

   Кандидат није положио испит и ако:
1) није приступио полагању испита или дела испита;
2) одустане од полагања испита или  дела испита после извлачења испитних листића и напусти просторију у којој се испит одржава';
3) буде удаљен са испита или дела испита због непоштовања обавеза у вези са поступком полагања испита

Записник  о  полагању  испита

Члан 18.
   Записник о полагању испита Школа води за сваког ученика појединачно.
   Записник се води на обрасцу и на начин прописан Правилником о садржају и начину евиденције и издавању јавних исправа у основној школи.

Правна  заштита ученика

Члан 19.
Ученик основног и средњег образовања и васпитања, његов родитељ, односно други законски заступник има право да поднесе:*
1) приговор на оцену из обавезног предмета, изборног програма и активности и из владања у току школске године;*
2) приговор на закључну оцену из обавезног предмета, изборног програма и активности и из владања на крају првог и другог полугодишта;*
3) приговор на испит.*
Приговор на оцену из обавезног предмета, изборног програма и активности и из владања у току школске године подноси се директору школе у року од три дана од саопштења оцене.*
Приговор на закључну оцену из обавезног предмета, изборног програма и активности и из владања на крају првог и другог полугодишта подноси се директору школе у року од три дана од дана добијања ђачке књижице, односно сведочанства, осим за ученике завршних разреда у року од 24 сата.*
Приговор на испит подноси се директору школе, у року од 24 сата од саопштавања оцене на испиту.*
Директор школе, у сарадњи са стручним сарадником и одељенским старешином, решењем одлучује о приговору из става 1. тачка 1) овог члана у року од три дана, односно у року од 24 сата о приговору из става 1. тач. 2) и 3) овог члана, претходно прибављајући изјаву наставника.
Директор је дужан да предметном наставнику на чију оцену је уложен приговор, у року од три дана од дана доношења решења из става 5. овог члана достави решење.
Ако оцени да је приговор на оцену из обавезног предмета, изборног програма и активности основан и да оцена није јавно саопштена, образложена, односно да оцењивање није у складу са прописима, директор поништава оцену, појачава педагошко-инструктивни рад са наставником у установи и решењем образује комисију за проверу знања ученика, преглед и поновно оцењивање писменог или другог рада ученика. Комисија има три члана, од којих су два стручна за предмет, односно област предмета.
Уколико се утврди да закључна оцена није изведена у складу са прописима, директор поништава и враћа оцену одељењском већу на разматрање и закључивање.
Ако директор и након поновног разматрања и закључивања од стране одељењског већа прописаног ставом 8. овог члана, утврди да закључна оцена из обавезног предмета, изборног програма и активности није изведена у складу са прописима или је приговор из других разлога основан, решењем поништава закључну оцену и упућује ученика на полагање испита.
Наставник чија оцена је поништена упућује се и на стручно усавршавање за област оцењивања и комуникацијских вештина.
Уколико појачани педагошко-инструктивни рад у установи и стручно усавршавање наставника не дају позитиван резултат, директор је у обавези да захтева стручно педагошки надзор над радом наставника од стране просветног саветника.
Ако директор у сарадњи са стручним сарадником и одељењским старешином оцени да је приговор на оцену из владања основан и да оцењивање није у складу са прописима упућује одељенском већу на разматрање и поновно одлучивање, уз учешће стручних сарадника.
Ако утврди да је оцена на испиту изведена противно прописима, поништава испит и упућује ученика на поновно полагање испита. Испит се организује у року од три дана од дана подношења приговора.
Уколико школа нема потребан број стручних лица, ангажује стручно лице из друге школе
Наставник чија оцена је оспорена или на чији је предлог утврђена закључна оцена, не може да буде члан комисије.
Када је поништен испит директор образује нову комисију у чијем саставу не могу да буду чланови комисије чији је испит поништен.
Оцена комисије је коначна.
Члан 20.
   Уколико директор не донесе одлуку по приговору на испит, односно уколико ученик није задовољан одлуком директора по приговору  на испит, ученик, његов родитељ или с други законски заступник може да поднесе захтев за заштиту права ученика Министарству просвете, науке и технолошког развоја, у року од осам дана од дана сазнања за повреду својих права.
   Ако оцени да је захтев основан, Министарство ће у року  од осам дана од дана пријема захтева да упозори Школу  на уочене неправилности и одредити  јој рок од три дана од упозорења за отклањање уочене неправилности. Ако Школа не поступи по овом упозорењу, Министарство ће предузети одговарајуће мере, у складу са законом.
Завршне  одредбе

Члан 21.
  Овај правилник ступа на снагу осмог дана од дана објављивања на огласној табли Школе.
              Члан 22.

   Даном ступања на снагу овог Правилника, престаје да важи Правилник о испитима у  Основној школи ___________________________________________
Број_________од________________


                                                Председник  Школског одбора
                                                        ________________________________
Ивана Манојловић


· Правилник је заведен под деловодним бројем 305 од 04.04.2018.године
· Објављен је на огласној табли Школе дана 04.04.2018.године
· Ступио на снагу дана 13.04.2018.године

                                                    Секретар  школе
                                                  __________________
                                                 ( Весна  Лах )


   
  


